Illum il-Kunsill adotta konklużjonijiet dwar passi ulterjuri biex jittejbu l-modi ta' kif jiġu indirizzati u skoraġġuti prattiki frawdolenti fil-katina agroalimentari Fil-konklużjonijiet tiegħu l-Kunsill ifakkar li livell għoli ta' protezzjoni huwa objettiv ġenerali tal-politiki tal-UE dwar is-saħħa, is-sikurezza, il-protezzjoni ambjentali u l-protezzjoni tal-konsumatur, u jirrikonoxxi li l- qafas legali attwali tal-UE biex tiġi indirizzata l-frodi alimentari huwa Madankollu l-Kunsill jenfasizza l-ħtieġa għal kooperazzjoni transettorjali kontinwa biex tiġi miġġielda l-frodi alimentari. Din il-kooperazzjoni għandha tinkludi mhux biss l-awtoritajiet ta' kontroll tal-ikel u l-għalf, iżda wkoll l-awtoritajiet involuti fil-ġlieda kontra l-kriminalità finanzjarja u l-awtoritajiet tat-taxxa, tad-dwana, tal-pulizija, tal-prosekuzzjoni u awtoritajiet oħra tal-infurzar tal-liġi. F'dan ir-rigward, il-Kunsill jappella lill-Kummissjoni u lill-istati membri biex jallokaw riżorsi adegwati biex jiżguraw l- implimentazzjoni effettiva tal-leġislazzjoni eżistenti tal-UE billi jtejbu l-fehim kondiviż tal-kriterji li jiddeterminaw il-frodi alimentari. Il-Kunsill jenfasizza wkoll il-ħtieġa li tiġi promossa s- sensibilizzazzjoni fost il-konsumaturi u li jitkompla t-twessigħ tat- taħriġ dwar il-ġlieda kontra l-frodi alimentari. Test tal-konklużjonijiet Din ir-riżorsa bħalissa hi disponibbli biss bil-lingwa jew il-lingwi li ġejjin: Kontrolli uffiċjali, paġna ta' politika Ara l-paġna tal-laqgħa